# L’Agrel

L’Agrel$^,$ (La Gresle en francês) est una cumena francêse et arpetana du Rouanês dedens le Biôjolês historico, qu’o sè trôve dens le dèpartement de Lêre en règion Ârvèrgne-Rôno-Ârpes.
Los habitents du velâjo s’apèlont los Greliérs et les Greliéres.

## Geografia

Le bôrg de la cumena sè trôve a 524 m de hiôt sus un torrâl qu’est d’amont la crosa de Trambosan$^,$, entre-mié la plana du Rouanês et los pendolins de sêr de los monts du Hiôt-Biôjolês u matin du Rouanês. Depués doux-três cemes de L’Agrel, ils ant una bèla vua dessus le bachèt rouanês, les montagnes de Sêr, los monts de la Mâdelêna et le Biôjolês vesin.

## Toponimia

Le nom de la cumena vint d’abôrd du bâs latin *ĀCRĬFŎLĒTĀS — Agroledas en 882 — qu’est le plurâl de *ĀCRĬFŎLĒTA (« endrêt plantâ, ensems d’agrels »).
* Atèstacions historiques (sèlèccion)
* La Grilla en 1219 ;
* Lagrille u XIV$^{émo}$ siècllo ;
* La Grelhe devant 1412 et u XVI$^{émo}$ siècllo ;
* La Gresle en 1513, 1679 et u XVIII$^{émo}$ siècllo ;
* Lagrelle en 1789.
Pendent le Moyen Âjo, cetu nom at étâ remplaciê per la fôrma locâla agrel du nom d’âbrolin u singuliér avouéc l’articllo dèfeni.
Pués-ce le nom arpetan at étâ mâl-prês por « La Gresle » per los Francês, qu’ils l’ant ‘mancâblament raprochiê u viely francês gresle (« grêla »).

## Cultura locâla et patrimouèno
### Endrêts et monuments

* l’égllése Noutra-Dama-d’Oût ;
* la Madona de L’Agrel.

### Hèraldica
## Vêre étot

* Wikimedia Commons propôse de documents multimèdia libros sus L’Agrel.

### Liems de dehôr

* Le novél seto de la cumena de L’Agrel

## Notes et rèferences
### Notes

* ↑ La prononciacion tradicionâla étêt avèrti. Le [r] roulâ at étâ remplaciê per le [ʀ] râcllo dens la prononciacion locâla de l’arpetan.
* ↑ La prononciacion tradicionâla étêt avèrti et.

### Noms d’endrêt

* ↑ Prononciê (la Loire en francês).
* ↑ Prononciê (la vallée du Trambouzan en francês).
* ↑ Prononciê (l’église Notre-Dame-de-l’Assomption en francês), qu’ils ècrisont étot « l’églése Noutra-Dama-d’Oût » en grafia sarrên.
* ↑ Prononciê (la Madone de La Gresle en francês), qu’ils ècrisont arriér-més « la Madœna de L’Agrel » en grafia sarrên.

### Vocabulèro
#### — Enfocajon et somèro

* Varianta rouanârda (printèmps en grafia sarrên) de « printemps » m ou « forél » m.
* Varianta rouanârda de « sarrâye » a f.
* Varianta rouanârda de « èpatâyes » ou « ècartâyes » a fpl.
* « dehôr » (déhôr en grafia sarrên) prèp est le muet rouanârd por « en defôr de » loc prèp.
* Varianta rouanârda de « lims » mpl.
* Varianta rouanârda (déhôr en grafia sarrên) de « defôr » m.

#### — Tèxto

* ↑ « avèrti » adv est le muet rouanârd por « los ôtros côps » loc adv. Varianta rouanârda de « mot » m.
* ↑ Varianta rouanârda de « comena » f.
* ↑ Varianta rouanârda de « francêsa » a f.
* ↑ Varianta rouanârda de « dèpartament » m.
* ↑ « torrâl » (tœrrâl en grafia sarrên) m est le muet rouanârd por « molâr » m ou « suc » m.
* ↑ « crosa » f est le muet rouanârd por « valâ » f ou « comba » f.
* ↑ « pendolins » mpl est le muet rouanârd por « rependues » fpl.
* ↑ « de sêr » loc a est le parlement rouanârd por « cuchientenc, -enche » a. Varianta rouanârda de « parlament » m.
* ↑ Varianta rouanârda de « des » art mpl.
* ↑ « matin » m est le muet rouanârd por « levant » m.
* ↑ « depués » (dépués en grafia sarrên) prèp est le muet rouanârd por « dês » prèp.
* ↑ « cemes » fpl est le muet rouanârd por « bèques » fpl, « créts » mpl ou « sonjons » mpl.
* ↑ Varianta rouanârda de « viua » f.
* ↑ Varianta rouanârda de « Madelêna » f.
* ↑ Varianta rouanârda (vèsin en grafia sarrên) de « vesin » a m.
* ↑ « ensems » m est le muet rouanârd por « ensemblo » m. Varianta rouanârda de « agreblos » mpl.
* ↑ Varianta rouanârda (çtu en grafia sarrên ; devant una voyèla) de « cél » a dèm m.
* ↑ Varianta rouanârda de « agreblo » m.
* ↑ Varianta rouanârda de « pués-cen » adv.
* ↑ « ‘mancâblament » (‘mancâblement en grafia sarrên) adv est le muet rouanârd por « probâblament » adv ou « de sûr » loc adv.

### Rèferences
#### — Principâles

* Prononciacion en arpetan rouanârd du pouent « 21. Cotouro » de l’ALLy retranscrita d’aprés la nôrma AFE.
* (fr)(frp) Louis Mèrciér, Les Contes de Jean-Pierre. Édition bilingue (francoprovençal-français), Liyon, LivresEMCC, 2011, vol. 1, pp. 29 [→ Grelis], 53, 59, 61, 69 et 167 [→ Lagreule].
* (fr)(frp) Louis Mèrciér, Les Contes de Jean-Pierre. Édition bilingue (francoprovençal-français), Liyon, LivresEMCC, 2011, vol. 2, pp. 79 et 147 [→ agreule].
* (fr) Grande encyclopédie du Forez et des communes de la Loire. Roanne et son Arrondissement, Le Cotiô, Horvath, 1984, pp. 67-68.

#### — Toponimiques

* (fr) Jian-Èdmê Duforn, Dictionnaire topographique du Forez et des paroisses du Lyonnais et du Beaujolais formant le département de la Loire, Mâcon, Protat, 1946, col. 805 (liére en legne).
* (fr) Èrnèst Nègro, Toponymie générale de la France. Étymologie de 35.000 noms de lieux. Volume I$^{er}$. Formations préceltiques, celtiques, romanes, Geneva, Droz, 1990, p. 332, n$^ô$ 5389 (liére en legne).
* (fr) Ana-Marie Vôrpâs, Gllôdo Michiél, Noms de lieux de la Loire et du Rhône. Introduction à la toponymie, Paris, Bonneton, 1997, pp. 6-7, 11 et 142.